《覆船山》
宋代·吕南公

峨峨覆船山，特起秀蟠勃。当前百十里，已见青突兀。

行瞻渐详谛，依约认毫忽。西峰自排列，俨若魁健卒。

群阜复东回，钦如搢圭笏。横冈挺戈剑，坚重不可杌。

峻岭扰騧骊，豪雄欲相揬。或宽侔放荡，或迫类■■。

或象喜纡馀，或同怒诟咄。林高盛巾帼，畬破露鬝秃。

有险状饥癯，有坌似壮腯。伟哉形态众，尽叙难以猝。

忆随游览后，深入禅宅窟。樵径坦复崎，遥村现还没。

是时五月晦，寒气尚切骨。汲泉煮茶云，石鼎沸鬻雪。

夜垂纸帐卧，疑近鬼窸窣。晓引杖屦行，岩峦遍缘踤。

幽坡兽跳■，佳树鸟咽嗢。飞瀑下层崖，铿清断污淈。

分流浃田壤，千里利耕搰。爱此爽洒都，拟咏屡蹇讷。

何由结庐舍，静取蔬茹捽。梦想空洞灵，孤云动飙𩖨。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。